**Hajdúszoboszlói Polgármesteri Hivatal**

**Gazdasági Iroda**

**4200 Hajdúszoboszló, Hősök tere 1.**

Ügyiratszám: HSZ/31294-2/2024.

**K I V O N A T**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága 2024. december 11-én tartott nyílt ülésének jegyzőkönyvéből**

Napirend elfogadása:

**222/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága elfogadja a sorrendileg módosított napirendi javaslatot.**

**Napirend:**

1. Előterjesztés a 2025. évi belső ellenőrzési terv elfogadására (képviselő-testületi ülés 02. napirend)

Előterjesztő: dr. Morvai Gábor jegyző

1. Előterjesztés a helyi menetrendszerinti autóbusz-közlekedés 2024. évi III. negyedév teljesítéséről szóló beszámolóhoz (képviselő-testületi ülés 01. napirend)

Előterjesztő: Szilágyiné Pál Gyöngyi irodavezető

1. Előterjesztés a Magyar Mélyépítő Kft. kérelméről (képviselő-testületi ülés 23. napirend)

Előterjesztő: dr. Morvai Gábor jegyző

1. Előterjesztés a Hajdúszoboszlói Egyesített Óvoda kérelméről (képviselő-testületi ülés 13. napirend)

Előterjesztő: dr. Morvai Gábor jegyző

1. Előterjesztés a Kovács Máté Városi Művelődési Központ és Könyvtár kérelméről (képviselő-testületi ülés 16. napirend)

Előterjesztő: dr. Morvai Gábor jegyző

1. Beszámoló a Kovács Máté Városi Művelődési Központ és Könyvtár által 2024. évben szervezett gasztrokulturális programokról (képviselő-testületi ülés 17. napirend)

Előterjesztő: dr. Morvai Gábor jegyző

1. Előterjesztés a nemzetiségi önkormányzatokkal megkötendő együttműködési megállapodásokról (képviselő-testületi ülés 09. napirend)

Előterjesztő: dr. Morvai Gábor jegyző

1. Előterjesztés mezőgazdasági területek haszonbérbe adására (képviselő-testületi ülés 20. napirend)

Előterjesztő: dr. Morvai Gábor jegyző

1. Előterjesztés a Kender utca végének tulajdonjog rendezésére (képviselő-testületi ülés 21. napirend)

Előterjesztő: dr. Morvai Gábor jegyző

1. Előterjesztés Dózsa György utcai közlekedési csomópont tulajdonjogának rendezésére (képviselő-testületi ülés 22. napirend)

Előterjesztő: dr. Morvai Gábor jegyző

1. Előterjesztés az Aero Club HSE kérelmeiről (képviselő-testületi ülés 24. napirend)

Előterjesztő: dr. Morvai Gábor jegyző

1. Előterjesztés a Szabadidőpark főépületének pályázati felhívásáról (képviselő-testületi ülés 25. napirend)

Előterjesztő: dr. Morvai Gábor jegyző

1. Előterjesztés a Rákóczi utca 73. sz. alatti ingatlan jogi helyzetéről (képviselő-testületi ülés 26. napirend)

Előterjesztő: dr. Morvai Gábor jegyző

1. Előterjesztés a Rákóczi utca 75. sz. alatti ingatlan előkertjére vonatkozó vételi ajánlat megtételéről (képviselő-testületi ülés 27. napirend)

Előterjesztő: dr. Morvai Gábor jegyző

1. Előterjesztés Liget utca végén lévő ingatlan hasznosításáról (képviselő-testületi ülés 28. napirend)

Előterjesztő: dr. Morvai Gábor jegyző

1. Előterjesztés a Hajdúszoboszlói Sportegyesület kérelméről (képviselő-testületi ülés 29. napirend)

Előterjesztő: dr. Morvai Gábor jegyző

1. Előterjesztés az Aquaprofit Zrt. és a Proform Zrt. kérelméről (képviselő-testületi ülés 30. napirend)

Előterjesztő: dr. Morvai Gábor jegyző

1. Előterjesztés a József Attila u. 24. sz. alatti társasház homlokzatfelújítása pályázatáról (képviselő-testületi ülés 33. napirend)

Előterjesztő: Szilágyiné Pál Gyöngyi irodavezető

1. Előterjesztés köztéri órák telepítésével kapcsolatosan (képviselő-testületi ülés 34. napirend)

Előterjesztő: Szilágyiné Pál Gyöngyi irodavezető

1. Előterjesztés pavilon áthelyezésével kapcsolatosan (képviselő-testületi ülés 35. napirend)

Előterjesztő: Szilágyiné Pál Gyöngyi irodavezető

1. Előterjesztés a Kereszt utca fejlesztési terve elkészítésének költségigényéről (képviselő-testületi ülés 36. napirend)

Előterjesztő: Szilágyiné Pál Gyöngyi irodavezető

1. Előterjesztés a csapadékvíz átemelő szivattyúk közüzemi díja költségigényéről (képviselő-testületi ülés 37. napirend)

Előterjesztő: Szilágyiné Pál Gyöngyi irodavezető

1. Előterjesztés a Hajdúszoboszlói Turisztikai Közhasznú Nonprofit Kft.-vel kapcsolatos tulajdonosi döntések meghozatalára vonatkozóan (képviselő-testületi ülés 40. napirend)

Előterjesztő: Czeglédi Gyula polgármester

Tájékoztatók, bejelentések

**1. napirend**

***Előterjesztés a 2025. évi belső ellenőrzési terv elfogadására (képviselő-testületi ülés 02. napirend)***

**223/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja az Önkormányzat irányítása alá tartozó költségvetési intézményeire vonatkozó 2025. évi ellenőrzési terv jóváhagyását. (1. sz. melléklet: 2025. évi belső ellenőrzési terv)**

Határidő: 2024. december 12.

Felelős: bizottsági elnök

**224/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Polgármesteri Hivatalra vonatkozó 2025. évi ellenőrzési terv jóváhagyását. (2. sz. melléklet: 2025. évi belső ellenőrzési terv)**

Határidő: 2024. december 12.

Felelős: bizottsági elnök

**2. napirend**

***Előterjesztés a helyi menetrendszerinti autóbusz-közlekedés 2024. évi III. negyedév teljesítéséről szóló beszámolóhoz (képviselő-testületi ülés 01. napirend)***

**225/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága a Volánbusz Zrt. helyi menetrendszerinti autóbusz-közlekedés 2024. évi III. negyedév teljesítéséről szóló beszámolóját 13.074.977 Ft önkormányzati forrású ellentételezéssel - működési támogatással - elfogadja.**

Határidő: 2024. december 12.

Felelős: bizottsági elnök

**3. napirend**

***Előterjesztés a Magyar Mélyépítő Kft. kérelméről (képviselő-testületi ülés 23. napirend)***

**226/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Magyar Mélyépítő Kft. kérelmét, és elfogadja a Major utca – Szurmai utca – József Attila utcán létesülő társasház kialakításához szükséges közterület-használati díjából történő, jelen előterjesztés melléklete szerinti kompenzációt, és javasolja a Képviselő-testületnek mentesíteni a beruházót 7.137.000 Ft közterület-használati díj megfizetése alól.**

Határidő: 2024. december 12.

Felelős: bizottsági elnök

**4. napirend**

***Előterjesztés a Hajdúszoboszlói Egyesített Óvoda kérelméről (képviselő-testületi ülés 13. napirend)***

**227/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hajdúszoboszlói Egysített Óvoda részére 4.364.500 Ft pótelőirányzat biztosítását az 1. sz. mellékletben megfogalmazott feladat teljesítésére.**

**A pótelőirányzat forrása a város költségvetésének 12. sz. melléklet 15/ÖK sz. - Intézményvezetők 2023. évi bérrendezésére és intézmények üzemeltetésére - sora.**

Határidő: 2024. december 12.

Felelős: bizottsági elnök

**5. napirend**

***Előterjesztés a Kovács Máté Városi Művelődési Központ és Könyvtár kérelméről (képviselő-testületi ülés 16. napirend)***

**228/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága hozzájárul, a Kovács Máté Városi Művelődési Központ és Könyvtár a 2025. évi költségvetés terhére a 2024. évben előzetesen megkötött, a pénzügyi rendszerben jövő évi kötelezettségvállalásként rögzítésre kerülő, előzetesen forrást nem igénylő szerződésekre kötelezettséget vállaljon, legfeljebb 60 millió forint erejéig.**

Határidő: 2024. december 12.

Felelős: bizottsági elnök

**6. napirend**

***Beszámoló a Kovács Máté Városi Művelődési Központ és Könyvtár által 2024. évben szervezett gasztrokulturális programokról (képviselő-testületi ülés 17. napirend)***

**229/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága a Kovács Máté Városi Művelődési Központ és Könyvtár által 2024. évben szervezett gasztrokulturális programokról szóló beszámolót elfogadja.**

Határidő: 2024. december 12.

Felelős: bizottsági elnök

**7. napirend**

***Előterjesztés a nemzetiségi önkormányzatokkal megkötendő együttműködési megállapodásokról (képviselő-testületi ülés 09. napirend)***

**230/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hajdúszoboszlói Német Nemzetiségi Önkormányzattal, a Hajdúszoboszlói Roma Nemzetiségi Önkormányzattal, a Hajdúszoboszlói Román Nemzetiségi Önkormányzattal, valamint a Hajdúszoboszlói Ukrán Nemzetiségi Önkormányzattal kötendő együttműködési megállapodásokat az előterjesztés melléklete szerinti formában, és javasolja a képviselő-testületnek jóváhagyásra.**

Határidő: 2024. december 12.

Felelős: bizottsági elnök

**8. napirend**

***Előterjesztés mezőgazdasági területek haszonbérbe adására (képviselő-testületi ülés 20. napirend)***

**231/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága hozzájárulását adja ahhoz, hogy a Hajdúszoboszló Város Önkormányzata tulajdonában lévő 0243/7, 0243/9 és 0409/23 hrsz-ú, szántó művelési ágú ingatlanok öt év bérleti időre kerüljenek haszonbérbe adásra történő meghirdetésre az alábbiakban feltüntetett licitálási alapár mellett:**

|  |  |  |  |  |  |
| --- | --- | --- | --- | --- | --- |
| Sorszám | Hrsz. | terület (ha,m2) | min. oszt. | Ak érték | Licitálási alapár (Ft/év) |
| 1. | 0243/7. | 3599 | 2 | 12,52 | 67.532 |
| 2. | 0243/9. | 1,2436 | 2 | 43,28 | 262.945 |
| 3. | 0409/23. | 1,1825  +1,0000  2,1825 | 2  4 | 41,15  +18,20  59,35 | 305.760 |

**A licitálás során kialakult haszonbérleti díjak a 2025. évre vonatkoznak, ezt követően a bérleti díj minden évben megemelkedik a KSH által hivatalosan az előző évre közzétett fogyasztói árindex + 3% mértékkel.**

**Amennyiben a szerződés lejárati ideje előtt bérbeadáson kívül más szándéka van az Önkormányzatnak, úgy az adott gazdasági év végével felmondja a szerződést.**

Határidő: 2024. december 12.

Felelős: bizottsági elnök

**9. napirend**

***Előterjesztés a Kender utca végének tulajdonjog rendezésére (képviselő-testületi ülés 21. napirend)***

**232/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága hozzájárulását adja ahhoz, hogy a Hajdúszoboszló Kender utca végén található épületek alatti földterület tulajdonjog rendezése érdekében a Helyi Építési Szabályzat által meghatározott Lke-3 övezeti határon belül egy osztatlan közös telek alakuljon ki. A kialakult telket a tulajdonosok a használatuk mértékének megfelelően vásárolhatják meg. A területen lévő épületeknek a földhivatali ingatlan-nyilvántartásban külön helyrajzi számon történő feltüntetése az épület tulajdonosainak a feladata. Területmegváltás ellenértékéről a Képviselő-testület a telekalakítási engedély jogerőre emelkedését követően fog határozni.**

Határidő: 2024. december 12.

Felelős: bizottsági elnök

**10. napirend**

***Előterjesztés Dózsa György utcai közlekedési csomópont tulajdonjogának rendezésére (képviselő-testületi ülés 22. napirend)***

**233/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Dózsa György utcai közlekedési csomópont tulajdonjogának rendezésére előterjesztést és annak 1. számú határozati javaslatát, és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete hozzájárulását adja ahhoz, hogy a Hajdúszoboszló, Dózsa György utca – Nádudvari út – Bajcsy-Zsilinszky utca közlekedési csomópont megvalósítása érdekében a Hajdúszoboszló 783 hrsz-ú ingatlanból a beruházási terület által érintett cca. 16,27 m2 nagyságú területrészre vonatkozóan a tulajdonosok részére 520.000 Ft összegű vételi ajánlat tételéhez, annak tulajdonosok általi el nem fogadása esetén pedig a kisajátítási eljárás megindításához 520.000 Ft összegű kártalanítási díj megfizetése mellett, melyhez 520.000 Ft forrást biztosít a 2024. évi költségvetés tartaléka terhére.**

**Hajdúszoboszló Város Önkormányzatának Képviselő-testülete felhatalmazza a Polgármestert a szükséges dokumentumok aláírására.**

Határidő: 2024. december 12.

Felelős: bizottsági elnök

**234/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Dózsa György utcai közlekedési csomópont tulajdonjogának rendezésére előterjesztést és annak 2. számú határozati javaslatát, és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete elvi hozzájárulását adja a Helyi Építési Szabályzat azon módosításhoz, mely alapján a Hajdúszoboszló, Dózsa György utca – Nádudvari út – Bajcsy-Zsilinszky utca közlekedési csomópont megvalósítása érdekében a Hajdúszoboszló 783 hrsz-ú ingatlant érintően a közlekedési csomópont útépítési helyszínrajzában foglaltak szerint változzon a közterület Köu-3 jelű övezeti határa.**

**Hajdúszoboszló Város Önkormányzatának Képviselő-testülete felkéri a Főépítészt a Helyi Építési Szabályzat módosítására.**

Határidő: 2024. december 12.

Felelős: bizottsági elnök

**11. napirend**

***Előterjesztés az Aero Club HSE kérelmeiről (képviselő-testületi ülés 24. napirend)***

**235/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága hozzájárulását adja Hajdúszoboszló Város Önkormányzata és az Aero Club Hajdúszoboszlói Sportegyesület között 2024. október 9. napján aláírt bérlettel vegyes hasznosítási szerződés módosításához. A módosítás értelmében a 0554/1, 0554/2 és 0554/3 hrsz-ú ingatlanok alatti földterület bérleti díja havonta, tárgyhó 10. napjáig esedékes.**

Határidő: 2024. december 12.

Felelős: bizottsági elnök

**236/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága hozzájárulását adja az Aero Club Hajdúszoboszlói Sportegyesület részére a Hajdúszoboszlói repülőtér területére 8 méter széles, 12 méter hosszú, és 4 méter magas sátor elhelyezéséhez azzal, hogy az irányadó jogszabályokat az egyesület betartani és betartatni köteles.**

Határidő: 2024. december 12.

Felelős: bizottsági elnök

**12. napirend**

***Előterjesztés a Szabadidőpark főépületének pályázati felhívásáról (képviselő-testületi ülés 25. napirend)***

**237/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága a Szabadidőpark főépületének hasznosítására vonatkozó, jelen előterjesztés mellékletét képező pályázati felhívással egyetért, és támogatja az Önkormányzati Iroda felkérését a versenyeztetési eljárás lefolytatására.**

Határidő: 2024. december 12.

Felelős: bizottsági elnök

**13. napirend**

***Előterjesztés a Rákóczi utca 73. sz. alatti ingatlan jogi helyzetéről (képviselő-testületi ülés 26. napirend)***

**238/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Rákóczi utca 73. sz. alatti ingatlan jogi helyzetéről előterjesztés 2. számú határozati javaslatát, és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzata Képviselő–testülete kisajátítást helyettesítő ingatlan tulajdonjogának cseréjére vonatkozó szerződést köt Ráczné Kasszás Andreával a Rákóczi utca 73. sz. alatti ingatlan 144/432 tulajdonjogára vonatkozóan. Ennek keretében a Rákóczi utca 73. sz. alatti ingatlan 144/432 tulajdoni hányada Hajdúszoboszló Város Önkormányzatának tulajdonába kerül.**

**Hajdúszoboszló Város Önkormányzata által a Hajdúszoboszló, Major utca 6. sz. III. emelet 12. lakás (hrsz 2163/13) tulajdonjoga 1/1 arányban Ráczné Kaszás Andrea részére átruházásra kerül. Hajdúszoboszló Város Önkormányzata vállalja továbbá az ingatlanrészt terhelő terhek kifizetését, valamint szerződéskötéssel összefüggésben felmerülő mindennemű költséget (ügyvéd, közjegyző, földhivatali eljárási díj), és a költöztetés költségét mindösszesen 4 millió forint keretösszeg erejéig. Ennek fedezete a korábban a Hajdúszoboszló Város Önkormányzata Képviselő-testületének Pénzügyi és Gazdasági Bizottsága 102/2024. (IV. 24.) határozata alapján Hajdúszoboszló Város Önkormányzata Képviselő-testületének az önkormányzat 2024. évi költségvetéséről szóló 4/2024. (II. 22.) önkormányzati rendelete 13. mellékletének 12/ÖK sora méltányossági kisajátítás keretösszegéből 50.770.000 forint keretösszegből megmaradt 22.094.352 Ft összeg.**

**Felhatalmazza a Polgármestert a szükséges dokumentumok aláírására.**

Határidő: 2024. december 12.

Felelős: bizottsági elnök

**14. napirend**

***Előterjesztés a Rákóczi utca 75. sz. alatti ingatlan előkertjére vonatkozó vételi ajánlat megtételéről (képviselő-testületi ülés 27. napirend)***

**239/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Rákóczi utca 75. sz. alatti ingatlan előkertjére vonatkozó vételi ajánlat megtételéről előterjesztést és határozati javaslatot és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzata Képviselő–testülete vételi ajánlatot tesz a Hajdúszoboszló Rákóczi utca 75. szám alatt található, 7161 hrsz-ú ingatlan 30 m2 nagyságú előkertjére vonatkozóan 990.000 Ft értékben, melyhez 990.000 Ft forrást biztosít a 2024. évi költségvetés tartaléka terhére.**

**A vételi ajánlat el nem fogadása esetén felhatalmazza a Polgármestert az ingatlanrészre vonatkozó kisajátítási eljárás megindítására.**

Határidő: 2024. december 12.

Felelős: bizottsági elnök

**15. napirend**

***Előterjesztés Liget utca végén lévő ingatlan hasznosításáról (képviselő-testületi ülés 28. napirend)***

**240/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága hozzájárulását adja a Hajdúszoboszló Liget u. - Böszörményi u. sarkán található 2667/26 hrsz-ú ingatlan cca. 1,2 ha nagyságú terület nyilvános árverés útján történő bérbeadásához az alábbiak szerint:**

**- Bérleti szerződés időtartama: 2025. február 1. – 2025. december 31., lejártát követően a bérleti szerződés határozatlan idejű bérleti szerződéssé alakuljon át a felek eltérő megállapodásának hiányában. A felmondási idő 90 nap.**

**- Licitálás során az induló bérleti díj mértéke: 123.000 Ft/hó.**

**- A bérleti díjat a bérlő havonta fizeti meg bérbeadó által kiállított számla alapján.**

**- A bérlő az ingatlant kizárólag szabadidős tevékenység céljára hasznosíthatja.**

**- A bérlő köteles az általa birtokában tartott területet a jó gazda gondosságával használni, köteles a területet évente legalább két alkalommal kaszálni és valamennyi olyan munkát elvégezni, amely a föld használatával összefüggésben keletkezik, vagy hatósági előírás rögzíti. Amennyiben a használatból eredő állagromlást meghaladóan romlik a bérelt terület állapota és ez a bérlőnek felróható, úgy köteles a bérlő ezeket a károkat megtéríteni.**

**- A bérlő az ingatlanon csak olyan építményeket helyezhet el, amelyeket a bérleti idő lejártát követően el tud bontani és a területet eredeti állapotában vissza tudja adni a bérbeadó részére.**

**- A bérlő a bérleti ideje alatt az ingatlanrészt harmadik személy részére albérletbe nem adhatja.**

**- Az önkormányzati ingatlan használata során a vállalkozó feladata a terület körbekerítése, illetve annak megakadályozása, hogy illetéktelen személyek az ingatlan területére bejussanak.**

**- A bérleti díj minden évben a KSH által közzétett fogyasztói-ár index mértéke +3%-kal emelkedik.**

Határidő: 2024. december 12.

Felelős: bizottsági elnök

**16. napirend**

***Előterjesztés a Hajdúszoboszlói Sportegyesület kérelméről (képviselő-testületi ülés 29. napirend)***

**241/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hajdúszoboszlói Sportegyesület kérelmét, és hozzájárulását adja a Hajdúszoboszló 3504/3 hrsz és a 3337/17 hrsz-ú ingatlanokra vonatkozó bérleti szerződés módosításához, mely módosítás értelmében a Hajdúszoboszlói Sportegyesület az érintett ingatlanokat 2025. január 1. napjától térítésmentesen használja.**

**A Bizottság javasolja felkérni a Hivatalt, hogy a szerződésmódosítás elkészítésével egyidejűleg intézkedjen a Hajdúszoboszló Sport utca 14. sz. alatt található épület emeleti szintjének térítésmentes önkormányzati tulajdonba vétele iránt.**

**A Bizottság javasolja felhatalmazni a Polgármestert a térítésmentes tulajdonátruházás dokumentációjának aláírására, valamint a földhivatali eljárás lebonyolítására.**

Határidő: 2024. december 12.

Felelős: bizottsági elnök

**17. napirend**

***Előterjesztés az Aquaprofit Zrt. és a Proform Zrt. kérelméről (képviselő-testületi ülés 30. napirend)***

**242/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja az Aquaprofit által benyújtott, részben a strandfürdő, részben a Gábor Áron utca területét érintő szálloda projekt megvalósítását.**

Határidő: 2024. december 12.

Felelős: bizottsági elnök

**18. napirend**

***Előterjesztés a József Attila u. 24. sz. alatti társasház homlokzatfelújítása pályázatáról (képviselő-testületi ülés 33. napirend)***

**243/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága javasolja a Képviselő-testületnek a benyújtott pályázat alapján a József Attila u. 24. szám alatti Társasház részére 5.000.000 Ft vissza nem térítendő támogatás biztosítását az előterjesztésben foglalt felújítási munkálatok elvégzéséhez.**

Határidő: 2024. december 12.

Felelős: bizottsági elnök

**19. napirend**

***Előterjesztés köztéri órák telepítésével kapcsolatosan (képviselő-testületi ülés 34. napirend)***

**244/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja, hogy Szabó József helyi művésztől (fémszobrász) kérjen a szakiroda ajánlatot egy egyedi óra készítésére, és ennek ismeretében kerül sor majd a döntésre.**

Határidő: 2024. december 12.

Felelős: bizottsági elnök

**20. napirend**

***Előterjesztés pavilon áthelyezésével kapcsolatosan (képviselő-testületi ülés 35. napirend)***

**245/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a pavilon áthelyezésével kapcsolatosan előterjesztést és határozati javaslatot és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete a hajdúszoboszlói Szent István Parkban található két darab árusító egység áthelyezésének tervezésére megbízza Gyöngyösi Miklós tervezőt, melyhez a szükséges bruttó 1 630 000 Ft-ot 2024. évi városi költségvetés 13. sz. melléklet 19a/ÖK sora, vagyis "Fejlesztési tartalék saját erős kivitelezésekhez” keret terhére biztosítja.**

Határidő: 2024. december 12.

Felelős: bizottsági elnök

**21. napirend**

***Előterjesztés a Kereszt utca fejlesztési terve elkészítésének költségigényéről (képviselő-testületi ülés 36. napirend)***

**246/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Kereszt utca útburkolatfelújítási és csapadékvíz elvezetési tervdokumentációjának elkészítését, legfeljebb bruttó 1.700.000 Ft keretösszeg biztosítását a 2024. évi költségvetés 13-as Beruházások melléklet** **19a/ÖK sz. - "Fejlesztési tartalék saját erős kivitelezésekhez” - sora terhére.**

Határidő: 2024. december 12.

Felelős: bizottsági elnök

**22. napirend**

***Előterjesztés a csapadékvíz átemelő szivattyúk közüzemi díja költségigényéről (képviselő-testületi ülés 37. napirend)***

**247/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a 2024. évi költségvetés 9. sz. melléklet (városüzemeltetés) 06/ÖK sora (Egyéb áramdíjak + szabadtéri színpad is) megemelését 12 millió Ft összeggel, a többlet iparűzési adóbevétel terhére, a csapadékvíz átemelő szivattyúk közüzemei díja fedezetére.**

Határidő: 2024. december 12.

Felelős: bizottsági elnök

**23. napirend**

***Előterjesztés a Hajdúszoboszlói Turisztikai Közhasznú Nonprofit Kft.-vel kapcsolatos tulajdonosi döntések meghozatalára vonatkozóan (képviselő-testületi ülés 40. napirend)***

**248/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hajdúszoboszlói Turisztikai Közhasznú Nonprofit Kft-vel kapcsolatos tulajdonosi döntések meghozatalára előterjesztést és 1. sz. határozati javaslatot és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete**

**1.) A Hajdúszoboszlói Turisztikai Közhasznú Nonprofit Kft. működése hatékonyságnövelésének szükségességével egyetért és kéri a Polgármestert, hogy a 2025. évi költségvetés tervezésénél és benyújtásánál ezen irányvonalak szerint tervezzen.**

**2) Felhatalmazza a polgármestert, hogy kezdeményezze a Hajdúszoboszlói Turisztikai Közhasznú Nonprofit Kft. Taggyűlésének összehívását és a tulajdonosok felé képviselje Hajdúszoboszló Város Önkormányzatának álláspontját a TDM iroda jövőbeni hatékonyabb működésére vonatkozóan.**

Határidő: 2024. december 12.

Felelős: bizottsági elnök

**249/2024. (XII.11.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hajdúszoboszlói Turisztikai Közhasznú Nonprofit Kft-vel kapcsolatos tulajdonosi döntések meghozatalára előterjesztést és 2. sz. módosított határozati javaslatot és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete felhatalmazza Czeglédi Gyula polgármestert, hogy a következő TDM taggyűlésen tegyen javaslatot a Hajdúszoboszlói Turisztikai Nonprofit Kft. felügyelőbizottsági tagjainak megválasztására az alábbiak szerint:**

* **A Felügyelő Bizottság új tagjának választja Biró Anitát, Rideg Csabát, valamint Katona Lajos vállalkozót, fizetővendéglátót.**
* **Biró Anita és Katona Lajos megbízásának kezdete: 2025. február 6., a megbízás vége: 2029. február 5.,**

**míg Rideg Csaba megbízásának kezdete 2025. július 18., a megbízás vége 2029. február 5.**

Határidő: 2024. december 12.

Felelős: bizottsági elnök

**K.m.f.**

**Harsányi István sk. Mester József sk.**

***bizottsági elnök bizottsági elnökhelyettes***

A kivonat hiteléül:

Hajdúszoboszló, 2024. december 20.

Balla Lászlóné

*leíró*